Moja baka

Iako imam dvije bake, odlučio sam pisati o baki Danici, tatinoj mami.

Moja baka ima 74 godine. Ima sijedu kosu i smeđe oči. Jako je volim posjećivati jer je duhovita i fino kuha pa i nije čudno da je malo okruglasta. Živi sama, ali ima kućnog ljubimca, mačka Crnka. **Jako voli svoje kokoši, pogotovo kada su pečene.** Vrlo je pobožna te redovito ide nedjeljom na misu. No, s druge pak strane, voli gledati boks na televiziji. **Kada su reklame, često popriča malo s televizorom.** Najdraži **hobi** joj je raditi pizzu za mog brata Denisa i mene te nas tako uveseljavati.

Obožavam s njom provoditi vrijeme pjevajući, plešući i igrajući se. Jako volim svoju baku jer i ona voli mene.

Luka Cerovečki, 3.a